Ferrasta Soebardi utawi langkung misuwur kanthi asma Pépéng () inggih punika satunggalipun artis lan pelawak Indonésia. Pépéng misuwur ing jagad panglipur Indonésia wiwit menang lomba lawak mahasiswa ing taun 1978 minangka juwara satunggal, kancanipun Krisna Purwana lan Nana Krip dados juwara kalih lan tiga. Kaliyan Krisna lan Nana Krip, Pépéng damel grup lawak ingkang dipunparingi nama "Bahana Joke" lan ugi "FKR 246". Salajengipun damel grup musik humor, Gmselo (Gerak Musik Seloroh).